[{"text_idx": "#000000", "text": "Chwaraeai cerddoriaeth ran bwysig ym mywydau gweithwyr y lofa. Ymunodd llawer o ddynion a\u0302 bandiau pres y lofa ac a\u0302 chorau."}, {"text_idx": "#000001", "text": "Ystyriwyd cerddoriaeth a chanu fel gweithgareddau hamdden llesol, gan gadw gweithwyr allan o\u2019r dafarn \u2013 a gwleidyddiaeth \u2013 a\u2019u cadw nhw rhag mynd i drwbl."}, {"text_idx": "#000002", "text": "Roedd bod yn aelod o fand neu go\u0302r yn meithrin ymdeimlad o falchder yn eu glofa. Anogid cystadleuaeth iach rhwng glofeydd ac roedd y cystadlu rhwng glofeydd yn frwd dros ben."}, {"text_idx": "#000003", "text": "Roedd aelodau band ac aelodau corau yn genhadon nid yn unig i\u2019w gweithle ond i\u2019w pentref neu eu tref."}, {"text_idx": "#000004", "text": "Os oeddech yn dymuno bod mewn co\u0302r neu fand roedd gofyn cael ymrwymiad, a disgwylid i chi gyfrannu at gost prynu offerynnau a sgorau cerddorol allan o\u2019ch cyflog."}]